safouaneb/arywiki huggingface dataset:
نيڤادا

نيڤادا (بلينݣليزية: Nevada) هي ولاية جات ف لغرب د لميريكان. تاتحدّها اوريݣون من الشمال لغربي، ايداهو من الشمال الشرقي، كاليفورنيا من لغرب، اريزونا من لجنوب لغربي، و يوتا من الشرق. هي لولاية السابعة ف لكبر، و رقم 32 من جيهت عدد السكان. لعاصمة ديالها هي كارسون سيتي، و اكبر مدينة فيها هي لاس ڤيكاس. لبلاصة اللي فيها نيڤادا كانت مستعمرة ديال الصبليون، تال 1821 فين ستاقلات و دخلات مع لمكسيك. من مورا حرب ربحاتها لميريكان ف 1848، دخلات ديك لارض مع لولاية د يوطا. نهار 31 اكتوبر 1864، ولاّت نيڤادا ولاية بوحدها، و كانت هي لولاية نمرة 36 د لميريكان.
إيثيمون

ايثيمون (ب لّاتينية Ithemon) هوّا قائد ؤ محارب ؤ بطل امازيغي من قبيلة لاوطولول لي كانت ف لجانوب د لمغريب ف لعصور لقديمة، ؤ كانت شادة حتال جيهت سالا كولونيا فين كاينين دابا رّباط ؤ سلا. ايثيمون معروف من پاصاج ف سورس تاريخية وحدة هيا كتاب "پونيكا" ديال لمؤرخ رّوماني سيليوس ايطاليكوس، لي دكر فيها بلي ايثيمون شارك ف لحرب لبونيقية تّانية معا قرطاج ضد روما. ايثيمون كان تلقا ضربة قتّالة ف وحدة من لمعارك، ولاكين قبل مايطيح لقاتل ديالو ضربو رمح، ؤ طاحو بجوج ف لرض د لمعركة. ". . لايوينوس ماطفّروش حسن من لوخرين، وخا ماكانتش عندو نفس زّعامة؛ حيت مازعمش يتواجه معا هانيباعل، ختار باش يتقاتل معا ايثيمون، لي كان واحد من لقياد ديال لاوطولول، كا منافس مناسب ليه. من بعدما شل لحاراكة ديالو ؤ كان علاين يسالي معاه، جاه رمح تقيل ب قوة كبيرة ف ضلوعو، ؤ طاح فوق لعدو ديالو" سيليوس ايطاليكوس، پونيكا، لكتاب 5 سطورا 544 - 550
نيو هامپشاير

نيو هامپشاير (بلينݣليزية: New Hampshire) هي ولاية جات ف الشمال الشرقي د لميريكان. تاتحدّها ماساشوسيتس من لجنوب، ڤيرمونت من لغرب، مييْن و لمحيط لاطلسي من الشرق، و كانادا من الشمال. هي خامس اصغر ولاية ف لميريكان، و رقم 40 من ناحية لعدد د السكان. لعاصمة ديالها هي كونكورد، و اكبر مدينة فيها هي مونشيسطر. ف يناير 1776، كانت نيو هامپشاير هي اول ولاية ستاقلات من بريطانيا، و اسسات حكومة مستاقلة و دستور ديالها. ف 1788، دخلات مع 13 لولاية اخرا اللي اسسو لميريكان.
نيو ميكسيكو

نيو ميكسيكو (بلينݣليزية: New Mexico - لمكسيك الجديدة) هي ولاية جات ف لجنوب لغربي د لميريكان. تاتحدّها طيكساس من الشرق و لجنوب الشرقي، اوكلاهوما من الشمال الشرقي، و لمكسيك من لجنوب. هي لولاية لخامسة ف لكبر، و رقم 36 من جيهت عدد السكان. لعاصمة ديالها هي سانطا في، و اكبر مدينة فيها هي البوكيركي. لبلاصة اللي فيها نيو ميكسيكو كانت مستعمرة ديال الصبليون، تال عام 1821، فين ستاقلات و دخلات مع لمكسيك. ف 1848، دخلاتها لميريكان للاراضي ديالها من مورا ما ربحات لمكسيك ف حرب. نهار 6 يناير 1912، ولاّت ولاية بوحدها، و اللي هي دابا لولاية 47 د ميريكان.
نيويورك (ولاية)

نيويورك (بلينݣليزية: New York) هي ولاية جات ف الشمال الشرقي د لميريكان. تايحدّوها من لجنوب نيوجيرسي و پانسيلڤانيا، كونيكتيكاط و ماساشوسيتس و ڤيرمونت و لمحيط لاطلسي من الشرق، كانادا من الشمال و لغرب. هي لولاية الرابعة من جيهت لعدد د السكان، و رقم 27 ف لكبر. لعاصمة ديالها هي الباني، و اكبر مدينة فيها هي نيو يورك، اللي مسمّية عليها اصلا لولاية. لولاية د نيويورك من لبلايص اللوالا اللي حتلّوها لاوروپيين ملي دخلو لاميريكا. حتلوها لفرانساويين و لهولانديين و موراهوم لينݣليز. كانت وحدا من لولايات ال 13 اللي ستاقلو من بريطانيا و اسسو لميريكان. نهار 26 يوليوز 1788، ولاّت هي لولاية رقم 11 ف لميريكان.
كارولينا الشمالية

كارولينا الشمالية (بلينݣليزية: North Carolina) هي ولاية جات ف الشرق د لميريكان. تاتحدّها ڤيرجينيا من الشمال، لمحيط لاطلسي من الشرق، جورجيا و كارولينا لجنوبية من لجنوب، و تينيسي من لغرب. هي لولاية رقم 28 ف لكبر، و التاسعة من جيهت لعدد د السكان. لعاصمة ديالها هي رالي، و اكبر مدينة فيها هي شارلوط. كارولينا الشمالية كانت وحدا من لمستعمرات ال 13 اللي دارو التورة لميريكانية ضد بريطانيا، و اسسو لميريكان. ولاّت ولاية هي لولاية رقم 12 د لبلاد نهار 21 نونبر 1789.
داكوطا الشمالية

داكوطا الشمالية (بلينݣليزية: North Dakota) هي ولاية جات ف الشمال د لميريكان. تاتحدّها مينيسوطا من الشرق، داكوطا لجنوبية من لجنوب، مونطانا من لغرب، و كانادا من الشمال. هي لولاية رقم 19 ف لكبر، و رقم 47 من جيهت لعدد د السكان. لعاصمة ديالها هي بيسمارك، و اكبر مدينة فيها هي فارݣو. لبلاصة اللي فيها داكوطا سكنو فيها السكان لاصليين لالاف ديال لعوامات، تا ستعمروها لاوروپيين ف لقرن 18. ف 2 نونبر 1889، ولاّت داكوطا الشمالية هي لولاية 39 د لميريكان.
أوهايو

اوهايو (بلينݣليزية: Ohio) هي ولاية جات ف الشرق د لميريكان. تايحدّوها كانادا و ميشيݣان من الشمال، ڤيرجينيا لغربية من لجنوب الشرقي، كينتاكي من لجنوب لغربي، و انديانا من لغرب. هي لولاية السابعة من جيهت لعدد د السكان، و رقم 34 ف لكبر. لعاصمة ديالها و اكبر مدينة فيها هي كولومبوس. اوهايو ولاّت رسميا هب لولاية 17 ديال لميريكان نهار 1 مارس 1803. لاصل د السمية. اوهايو جايبة سميتها من واد تيدوز منها عندو نفس السمية، و تيعني "لواد الزوين" و لا "لواد لواعر" باللغة د السينيكا، اللي هي وحدا من اللغات د مّالين لارض.
أوكلاهوما

اوكلاهوما (بلينݣليزية: Oklahoma) هي ولاية جات ف لوسط د لميريكان. تاتحدّها طيكساس من لجنوب و لغرب، كانساس من الشمال، ميسوري من الشمال الشرقي، اركانساس من الشرق، نيو ميكسيكو من لغرب، و كولورادو من الشمال لغربي. هي لولاية ال 28 ف لكبر، و رقم 20 من جيهت لعدد د السكان. لعاصمة ديالها و اكبر مدينة فيها هي اوكلاهوما سيتي. لولاية د اوكلاهوما من لولايات اللخرين اللي تدارو ف ميريكان (رقم 47)، و خدات لوضع ديالها الرسمي ف 16 نونبر 1907. لاصل د السمية. لاصل د السمية د لولاية جاي من اللغة د الشوكطاو، و لمعنى ديالها هو "الناس لحومر".
تسلول (كورة)

التسلول ولا ؤر جو هي وحدة من لقوانين ديال لكورة اللي كاينة مفصّلة ف لقانون 11 ديال لقواعد د اللعبة. لقانون كايݣول باللي لكوايري كاين ف وضعية د التسلول الا شي قنت من الدات ديالو (من غير ليدين والدراع) كاين ف النص د التيران وقريب من خط لݣول ديال لفرقة لوخرة كتر من لبالون و/اولّا تاني اخر لعّاب من لفرقة لوخرة (اخر واحد كايكون غاليبا لحارس ولاكين ماشي ديما). التسلول براسو ماشي مخالفة اولّا غلط، ولاكين لحكم يقدّ يتّاهم كوايري اللي باينة فيه داير تسلول، الا شد لكورة من عند خوه ف لفرقة. من غير هادشي يقدر يتعاقب لكوايري على التسلول فاش كايكون "داخل فاللعب"، "معاكس معا شي واحد من لفرقة لوخرة" اولّا باغي تولّي عندو "لاولوية ف لقصارة". التطبيق. التطبيق ديال لقانون د التسلول كايجي فتلاتة ديال لمراحيل: لوضعية د التسلول، لغلط د التسلول ولعوقوبة ديال التسلول. لوضعية د التسلول. كايكون لكوايري ف" لوضعية د التسلول" فاش "كايكون فالنص د التيران وقريب من خط لݣول ديال لفرقة لوخرة كتر من لبالون و/اولّا تاني اخر لعّاب من لفرقة لوخرة". فالنوسخة ديال 2017، ولّا عند لوضعية ديال التسلول جوج ديال الشروط باش يتݣال باللي شي لعّاب راه كاين فيها: لحارس كايتحسب اخر لعّاب فلفرقة التانية فالشرط التاني، ولاكين ماشي ضروري يكون هو نيت اخر لعّاب. لغلط د التسلول. يقدر يتعاقب لكوايري على التسلول فاش كايشد لكورة من عند خوه فلفرقة و: التسلّول مومكين يطرا فاش شي كوايري كايدير واحد من لفعال اللي كاينين لفوق وكايكون عاد شد لكورة من كوفرة (نيشان اولّا مانيشانش) اولّا كورة مليوحة. لبريح و لعوقوبة ديال التسلول. لعوقوبة ديال التسلول هي كوفرة مانيشانش كاتعطى للفرقة لوخرة فلبلاصة اللي طرا فيها لغلط واخّا يكون فنص التيران ديال لفرقة دلكوايري اللي دارو. لحكم كايعتامد بزاف على لحكّام لمعاونين باش يعرف واش طرا التسلول ولّا لا. فاش كايطرا التسلول، لحكم لمعاون لقريب ليه كايهز الراية بشكل افقي. وفاش كايوقف لحكم اللول اللعب، لحكم لمعاول كايميّل الراية على حساب فين وقع التسلّول:
كارطة د كورة

لكارطة د كورة (بالنݣليزية: Penalty card، بلعربية: بطاقة جزاء) فالرياضة د كورة هي دوزان ديال التحكيم كايخدّمو لحكم باش يوقف شي كوايري عند حدو الا طغا فالتيران وكتّر من لغلاط ولمخالفات اللي يقدّو يضرّو اللعابة لوخرين اولّا ياترو فالنتيجة ديال لماطش. اول حكم خدم بالسيستيم ديال لكارطات هو لحكم كين استن فكاس لعالم د 1966، وكانت ديك الساعة الصفرة كاتعني للكوايري "وقف الا قدرتي"، ولحمرة "وقف ودابا"، وكان لحكم كايهزهوم قبل مايهضر معا اللعّاب. لمعنى ديال لكارطات اللي كاين دابا (الصفرة تنبيه ولحمرة طرد) بان اول مرّة فكاس لعالم د 1970 فلميكسيك. لكارطات اللي كاينين. فلكورة كاينين جوج ديال اللوان فلكارطات: الصفر ولحمر. فاش لحكم كايهز الصفرة على شي كوايري، كايكون هاداك غير تنبيه ليه على شي غلط دارو. فاش كايعاود لكوايري يدير لغلط مرّة خرة اولا كايدير غلط اخور، كايهز عليه لحكم كارطة باللون لحمر، واللي كاتعني باللي داك اللعّاب خاصو يخرج من التيران. كارطة صفرة. لكوايري اللي تجمعو عليه بزاف ديال الصفرة كاتوقّفو لجاميعة د كورة لواحد لعدد ديال لميطشان. هاد لعدد كايختالف على حساب لجاميعات ولمنافسات. كايعطي لحكم كارطة صفرة للكوايري اللي دارة وحدة من هادو: كاينين مازال جوج ديال لفعال اللي يقدو يجيبو صفرة على لكوايري فلميطشان اللي فيهوم لحكم لمعاون بلڤيديو (لڤار): كارطة حمرة. كايعطي لحكم لكارطة لحمرة للكوايري وكايجري عليه الا عاود واحد من لغلاط اللي لفوق مرّة خرة اولّا كايشدها نيشان الا دار واحد من هادو: كاينة مازال فعلة اللي تقد تجيب حمرة على لكوايري فلميطشان اللي فيهوم لحكم لمعاون بلڤيديو (لڤار): الا خرج شي كوايري بحمرة، ماخصّوش باقي يدور فالتيران، ماكايبقاش فلمينطاقة التقنية ديال لفرقة (بحال اللعابة لبديلين) وماكايتعوّضش وكايبقى النقصان فلفرقة اللي فالتيران. فلاغلبية ديال لمنافسات ولبوطولات، اي واحد خدا كارطة حمرة نيشان كايتمنع من اللعب ديال لميطشان الجايين، ولعدد ديال هاد لميطشان بالضبط كايختالف على حساب لقانون ولقرارات ديال لجاميعة د كورة فديك لبلاد. كايتحبس لماطش وكايتّلغى الا اي فرقة خداو 5 من لكوايرية ديالها حمرة وبقاو غير سبعة اللي لاعبين.
كوميديا كحلة

ضّحك لباسل ؤلا لمزاح لخايب ؤلا لكوميديا لكحلة (ب نّݣليزية Black Comedy) هوا واحد النوع من الضحك قاصح و اللي كايتعتابر خط رقيق مابين لكوميديا و الطراجيديا، هادا كايجبد شي حوايج اللي كايتسماو طابو ف لمجتمع واللي ف لقاعيدة مافيهوم ضحك ؤ معقولين بزاف، الضحك لباسل كايزومي سيرتو على لمواضع اللي حساسة و اللي تقدر تادي شي واحد ولا شي جماعة ديال ناس. لمقصود ديال هاد النوع د لكوميديا تضحكك من شي حاجة زحلة واللي مولفة كاتوجعك ؤلا كاتقيسك بحال لمرض ولعيوب ولموت و الدين (سيرتو لمقدسات) و الطاسيلة و التاعنصريت ولحروبا و لكسايد ؤ لمصايب ؤ سّيكس ؤ غيرهوم. هاد النوع من الضحك ماشي ساهل وخاص الضحاك يكون حرايفي ب لمعقول باش يديرو.
أوريݣون

اوريݣون (بلينݣليزية: Oregon) هي ولاية جات ف الشمال لغربي د لميريكان. تاتحدّها من الشمال واشينطون، من الشرق ايداهو، من لجنوب كاليفورنيا و نيڤادا، و من لغرب لمحيط لمهدّن. هي لولاية التاسعة ف لكبر، و رقم 27 من جيهت لعدد د السكان. لعاصمة ديالها هي سالم، و اكبر مدينة فيها هي پورطلاند. اوريݣون معروفة بالطبيعة لمخلطة ديالها. فيها ف نفس لوقت لبراكين و لغابات و لبحر و لويدان و الصحرا. ولاّت ولاية رسمية ف لميريكان نهار 14 فبراير 1859 (هي لولاية 33 ف الترتيب).
پنسيلڤينيا

پانسيلڤانيا (بلينݣليزية: Pennsylvania) هي ولاية جات ف الشمال الشرقي د لميريكان. تاتحدّها ديلاوير من لجنوب الشرقي، ميريلاند من لجنوب، ڤيرجينيا لغربية من لجنوب لغربي، اوهايو من لغرب، كندا من الشمال لغربي، نيويورك من الشمال، و نيوجيرسي من الشرق. هي لولاية لخامسة من جيهت لعدد د السكان، و رقم 33 ف لكبر. لعاصمة ديالها هي هاريسبورݣ، و اكبر مدينة فيها هي فيلاديلفيا. پانسيلڤانيا وحدا من لولايات ال 13 اللي ستاقلو من بريطانيا و اسسو لميريكان. هي لولاية التانية ف لقدم ف لبلاد، و تاسسات نهار 12 دجنبر 1787.
رود آيلند

رود ايلند (بلينݣليزية: Rhode Island) هي ولاية جات ف الشمال الشرقي د لميريكان. تاتحدّها كونيكتيكاط من لغرب، ماساشوسيتس من الشمال و الشرق، و لمحيط لاطلسي من لجنوب. هي اصغر ولاية ف لميريكان، و سابع اصغر وحدا من جيهت لعدد د السكان. لعاصمة ديالها و اكبر مدينة فيها هي پروڤيدونس. رود ايلند كانت وحدا من لمستعمرات ال 13 اللي ستاقلو من بريطانيا ف وقت التورة لميريكانية. ولاّت هي لولاية رقم 13 ف لبلاد نهار 29 ماي 1790.
داكوطا لجنوبية

داكوطا لجنوبية (بلينݣليزية: South Dakota) هي ولاية جات ف لوسط د لميريكان. تاتحدّها من الشمال داكوطا الشمالية، من الشرق مينيسوطا، من لجنوب الشرقي ايووا، من لجنوب نيبراسكا، من لغرب وايومينݣ، و من الشمال لغربي مونطانا. هي لولاية ال 17 ف لكبر، و رقم 46 من جيهت عدد السكان. لعاصمة ديالها هي پيير، و اكبر مدينة فيها هي سو فولز. ولاّو داكوطا لجنوبية و جارتها داكوطا الشمالية ولايات ف نفس النهار، اللي هو 2 نونبر 1889، و محسوبين هوما لولايات 39 و 40 د لميريكان.
كارولينا لجنوبية

كارولينا لجنوبية (بلينݣليزية: South Carolina) هي ولاية جات ف لجنوب الشرقي د لميريكان. تاتحدّها من الشمال كارولينا الشمالية، من لجنوب الشرقي لمحيط لاطلسي، و من لجنوب لغربي جورجيا. هي لولاية رقم 40 ف لكبر، و ال 23 من جيهت لعدد د السكان. لعاصمة ديالها هي كولومبيا، و اكبر مدينة فيها هي شارلسطون. كارولينا لجنوبية كانت وحدا من لمستعمرات ال 13 اللي دارو التورة لميريكانية و ستاقلو من بريطانيا. سينات على الدستور و ولاّت هي لولاية التامنة ف لميريكان نهار 23 ماي 1788.
نبتة

لعشبة ولّا النبتة (ب نّݣليزية Plant) هيّا كائن سيلولي متعدد ؤكاريوطي كينتامي ل مملكة "لعشوبيات Plantae". اغلبية د لعشوب عندهوم لقدرة باش ينتجو لكلوروفيل علا طريق لفوطوسانتيز ؤلا "تّركيب ب شّعا". كاينين عشوب لي فقدو هاد لقدرة جزئيا ؤلا كليا، ؤ ولاو عشوب پارازيتية، لي كاتاخد طّاقة ديالها علا حساب شي كائن اخور. كاينين تقريبا 390، 800 نوع د لعشوب ف لعالام، منهوم 369، 000 كيديرو النوّار، ؤ كاينين من لمجموع علاين 3700 نوع مهدد ب لينقيراض.
فوطوسانتيز

لفوطوسانتيز ؤلا تّركيب ب شّعا (ب نّݣليزية Photosynthesis) هوّا عملية بيوشيمية كاتطرا ف اغلبية د لعشوب، لي كاتخليها تنتج مواد ؤرݣانية معقدة (سكّار) ب تخدام تاني ؤكسيد لكاربون، لما، لاملاح لي كاتكون ف تّراب ؤ ف لما، ؤ شّعا د شّمش. طّاقة د شّعا كايجمعوها مواد صباغية فوق سّطح د لعشبة، اهم وحدة منهوم هيا لكلوروفيل. لمعادلة ديال هاد تّفاعل لبيوشيمي هيا كي تّالي: 6CO2{} + 6H2O{} -&gt؛ [\text{light}] C6H12O6{} + 6O2{}
كلوروفيل

لكلوروفيل (ب نّݣليزية Chlorophyll) هوّا مادة صباغية كاتعطي لون خضر ل لعشوب، ؤ عندها دور رئيسي ف لفوطوسانتيز. كلمة كلوروفيل تجي من يونانية، (كلورو) = χλωρός تعني خضر و (فيلون) = φύλλον تعني ورقة. كايني جوج نواع ديال لكلوروفيل: لكلوروفيل ا ؤ لكلوروفيل ب. كلمة "كلوروفيل" ختارعوها جوج د لعولاما د صّيدالة لفرانسايين هوما جوزيف باينيمي كاڤونتو ؤ پيير جوزيف پيلوتيي ف 1817.
ݣارديان (كورة)

لحارس اولّا لݣارديان ؤلا لݣون (بالنݣليزية: Goalkeeper) فماتش ديال لكورة هو كوايري اللي عندو بلاصة موهيمة فالتيران، وهي بلاصة ختيصاصية بزاف. لحارس هو اللي كايعسّ على لݣول ديال فرقتو وماكايخلّيش لفرقة لوخرة تماركي بيت عليها. هادشي كايكون فاش لحارس كايتبع الطريق اللي شادّها لبالون واما كايشدو اولّا كايدفعو لبلاصة خرة بعيد على لݣول. لحارس عندو لحق يخدّم يديه غير فلمينطاقة د پيلانتيات اللي قبالة لݣول ديالو لي مرسومة بالخط الابيض، الشي اللي كايخلّيه بوحدو (من غير لكوايرية فالتوش) اللي عندو هاد لحق. لحارس هو اللي كاتكون عندو بلاصتو بوحدو فلفرقة، وهادشي كايبان حتى فلكيطمة ديالو اللي لوانها ماكايشبهوش للوان ديال اللعّابة لوخرين. قانون التير اللوراني كايمنع لحارس باش يشد لكورة اللي جاتو من عند شي صاحبو فلقرقة بيدّيه. لحارس غاليبا كاينفّد ضربة مرمى، وكايݣيّد الدفايعية فاش كاتكون كوفرة، كورنير اولّا لماركاج. لحارس عندو دور موهيم فالتݣياد ديال الستراتيجية والطاكتيك اللي واخداهوم لفرقة، حيتاش عندو شوفة مزيانة على التيران وكيفاش غادية فرقتو فلماطش. لونطريما ديال الحارس: لحارس كايتريني بوحدو بعيد على لفرقة ديالو وكايدرّبو مدرب خاص بالحراس، المدرب كيركز ليه بزاف فتدارب على سرعة ردة الفعل حيتاش هية اهم حاجة لي خصها تكون عند الحارس( ) بحيت خصو يكون مستاعد لاي كورة علا غفلة، او يقض ايتصضى ليها بزربة قبل ماتماركا. البوصط ديال لحارس خصو تقنيات لي ماكاينينش فلبوصطات لخرين، داكشي لاش عندو اونطريما صعيبة، البوصط ديال الݣرديان () خصو تقنيات لي ماكاينينش فلبوصطات لخرين، عكس اللعابة لخرين، الحارس كيخدم بالجسم ديالو كامل، يعني كيتلاح بالجسم ديالو كامل باش ايجبد كورة او يتصضى ليها او هادشي خطر شوية مما يجعل حارس المرمى اصعب بوصط كاين فالفرقة او هادشي كيادي لاصابات خطيرة بعد المرات. بعض القوانين ديال حارس المرمى: لبلاصة ديال لحارس هي بوحدها اللي لفلماتش لقواعد كايفرضو باللي خاص واحد من لكوايرية ديال لفرقة ضروري يكون حارس فاي وقت من لماتش، يعني الى لحارس خرج بدقّة كلاها وماقدرش يكمّل اولّا خدا حمرة، خاص ضروري كوايري اخور يدخل لبلاصتو ويكون حارس. لقواعد كايخلّيو لفراقي باش يبدلو اللعّاب اللي بغاوه يكون حارس فوسط لماطش فاش كايكون واقف، ولاكين قليل فاش كايطرا هادشي. لحارس يمكن ليه يخرج برا لمينطاقة دپيلانتيات ديالو وماكاينش شي قانون فلقواعد اللي غايحبسو، ولاكين الى خرج او الكورة فيديه غايتحسب بيلانتي يعني الحارس لابغا يخرج من المنطقة ديالو خصو يلعب برجليه او ممنوع الحارس ايشد الكورة بيديه خارج المنطقة ديالو ولا غاياخد حمرة. لحرّاس غاليبا كايفضلو يبقاو حدا لݣول ديالهوم. بنسبة لبيلانتي الحارس خصو يبقا فوق خط المرمى قبل ما اللاعب لي فالفرقة لخرا يتيري، ويلى تلاح قبل مايتيري لاعب لاخر غايصفر الحكم باش ايتعاود البيلانتي ط
ديفونسور

لمدافع اولّا الديفونسور (بالنݣليزية: Defender) ف الرياضة د كورة هو لعّاب اللي الدور ديالو هو يحامي على لحارس و يوقّف لهجمات ديال لفرقة لوخرة و مايخلّيهومش يماركيو بيت. الديفونسور كايقصّر ف اللور ديال التشكيلة. كاينين ربعة ديال لمرارك د الديفونسورات: قلب الديفونس، لقشّاش، الضهير و الجناح.
مارس

يناير فبراير مارس ابريل ماي يونيو يوليوز غشت شتنبر اكتوبر نونبر دجنبر مارس هوّا شّهر تّالت د لعام ف تّقويم لݣريݣوري، ؤ تسمّا علا رّب د لحرب رّوماني مارس. ف تّقويم رّوماني لقديم، مارس (ب لّاتينية Martius) كان هوّا شّهر لّول، حيت فيه كايبدا فصل رّبيع، ؤ كيكون فاتحة د عام جديد بعد لبرد ؤ تّلوج ديال فصل شّتا.
نقطة (لماط)

نّقطة ف لهنداسة لؤقليدية، هي مفهوم د سّاس كيشير ل موضع محدد ف لمكان ماعندوش طول ؤلا عرض ؤلا غلوضية. ف لماط ديال دابا، لمصطلح د نقطة كيشير بشكل عام ل اي عنصر ف مجموعة لي عندها لمزايا ديال مكان.
تينيسي

تينيسي (بلينݣليزية: Tennessee) هي ولاية جات ف الشرق د لميريكان. تاتحدّها كينتاكي من الشمال، ڤيرجينيا من الشمال الشرقي، كارولينا الشمالية من الشرق، جورجيا، الاباما، ميسيسيپي من لجنوب، اركانساس من لجنوب لغربي، و ميسوري من الشمال لغربي. هي لولاية ال36 ف لكبر، و رقم 16 من جيهت لعدد د السكان. لعاصمة ديالها و اكبر مدينة فيها هي ناشڤيل. تينيسي هي لولاية رقم 16 اللي دخلات للميريكان، و كان داكشي نهار 1 يونيو 1796.
يوتا

يوتا (بلينݣليزية: Utah) هي ولاية جات ف لغرب د لميريكان. تاتحدّها كولورادو من الشرق، وايومينݣ من الشمال الشرقي، ايداهو من الشمال، اريزونا من لجنوب، نيڤادا من لغرب، و نيو ميكسيكو من لجنوب الشرقي. هي لولاية ال 13 ف لكبر، و رقم 30 من جيهت لعدد د السكان. لعاصمة ديالها و اكبر مدينة فيها هي سولط ليك سيتي. يوطا معرفة باللي كتر من النص ديال السكان ديالها متبعين الدين ديال لمورمون. ولاّت ولاية نهار 4 يناير 1896 (لولاية 45 ف الترتيب د الدخول للميريكان).
شيريشية كولي

شيريشية كولي" ؤلا "ئيشيريشية" "كولي (ب لونݣلي Escherichia" "coli) هيا واحد لباكتيرية عكيكيزة ݣرام سلبية ؤ داخلة فلفاميلة دلمصارنوباكتيرات ؤ معروفة من شحال هادي باللي هيا واحد لباكتيرية متعايشة معا بنادم ؤ معا لباقي دلبهايم ؤ ساكنة ليهوم فالتيو لماكلي ديالهوم ؤ بضبط فلمصران لغليض، فبزاف دلحالات كاتكون درويشة ولايني تݣد تمرّض لجيهاز لبولي ئيلا وصلات ليه ؤ حݣا كاين حتا واحد لعرق ديال "شيريشية كولي" كايتلق واحد السّمّين سميتو الشيݣا و اللي ئيقدر ئيدخل للدات بلماكلة دلحم ماطايبة مزيان ؤ موسخة بشي باكتيرية من هاد لعرق، هاد الشيݣاسمّين ئيݣد ئيدير مسايل واعرين بالزايد للصحة ديال بنادم ؤ يقدر ݣاع ئقتلو. شيريشية تعزلات فلخطرة اللولة من عند طيودور ايشيريش ف 1885م داكشي علاش خدات سميتو وهيا لباكتيرية اللي تقرا عليها بزاف فلفيزيولوجيا و لجينيتيك.
ميليو

لوسايطي ؤلا لميليو (بالنݣليزية: Midfielder، بلعربية: لاعب وسط) هي بلاصة من لبلايص د اللعب فالرياضة د كورة. لوسايطية غاليبا كايكونو فلوسط ديال التيران وفالتشكيلة كايجيو مابين الدفايعية ولمهاجمين. شي وسايطية كايلبو غير الدور ديال الديفاع فاش كايهرسو لهجمات ديال لفرقة لوخرة، هادو كايتسمّاو "وسايطية دفايعية". لمدرّيب يقدر يخدّم واحد لعدد ديال لوسايطية على حساب التشكيلة ديالو، وداك لݣروپ ديال الدفايعية كايتسمّى "ميليوتيران". لمدرّيبين كايكلّفو واحد من دوك لوسايطية باش يهرّس لهجمات ديال لفرقة لوخرة، ولخرين كايكلّفهوم باش يصاوبو فرص ديال التسجيل، اولا يكونو عندهوم ادوار ديال الديفاع ولهوجوم فنفس لوقت. لوسايطي هو لكوايري اللي غاليبا كايقطع مسافات كبار فالتيران فلماطش. لوسايطية هوما اللي كايشدو كورة بزاف ديال لوقت فكورة، داكشي علاش كايكونو هوما اللي رقاق مابين ݣرانهوم فلفرقة. لبلايص ديال لوسايطية. هادو هوما لبلايص لمعروفين بزاف اللي كاياخدوهوم لوسايطية:
ڤيرمونت

ڤيرمونت (بلينݣليزية: Vermont) هي ولاية جات ف الشمال الشرقي د لميريكان. تاتحدّها ماساشوسيتس من لجنوب، نيو هامپشاير من الشرق، نيويورك من لغرب، و كانادا من الشمال. هي لولاية ال 45 ف لكبر، و 49 (تاني اصغر وحدا) من جيهت لعدد د السكان. لعاصمة ديالها هي مونپوليي، و اكبر مدينة فيها هي بورلينݣطون. اول بلاد اوروپية ستعمرات لبلاصة اللي فيها ڤيرمونت كانت هي فرانسا، و لكن خداتها منها بريطانيا ف 1763 من بعد ما ربحاتها ف لحرب. هي اول ولاية دخلات للميريكان من مورا ما اسسوها لولايات ال 13 اللولا، عليها عندها الرقم 14. دخلات للتيحاد نهار 4 مارس 1791.
ڤيرجينيا

ڤيرجينيا (بلينݣليزية: Virginia) هي ولاية جات ف الشرق د لميريكان. تاتحدّها ديلاوير من الشمال الشرقي، ڤيرجينيا لغربية من الشمال لغربي، كينتاكي من لغرب، تينيسي من لجنوب لغربي، كارولينا الشمالية من لجنوب، و لمحيط لاطلسي ف الشرق. هي لولاية ال 35 ف لكبر، و رقم 12 من جيهت لعدد د السكان. لعاصمة ديالها هي ريشموند، و اكبر مدينة فيها هي ڤيرجينيا بيتش. ڤيرجينيا هي وحدا من لولايات ال 13 اللي دارو التورة لميريكانية باش يستاقلو من بريطانيا. هي لولاية لعاشرة اللي صادقات على الدستور، و ولاّت رسميا ولاية نهار 25 يونيو 1788.
واشينطون (ولاية)

واشينطون (بلينݣليزية: Washington) هي ولاية جات ف الشمال لغربي د لميريكان. تابحدّها من لغرب لمحيط لهادي، من لجنوب اوريݣون، من الشرق ايداهو، و من الشمال كانادا. هي لولاية ال 18 ف لكبر، و رقم 13 من جيهت لعدد د السكان. لعاصمة ديالها هي اوليمپيا، و اكبر مدينة فيها هي سياتل. لولاية د واشينطون ماعندها تا علاقة بلمدينة د واشينطون، لعاصمة د ميريكان، اللي جات ف الجيهة لخرا د لبلاد. لولاية هي رقم 42 ف لبلاد، و دخلات مع لتيحاد د ميريكان نهار 11 نونبر 1889. لاصل د السمية. تسمّات لولاية ب سميت جورج واشينطون، اللي كان اول رئيس ديال لميريكان.
أبريل

يناير فبراير مارس ابريل ماي يونيو يوليوز غشت شتنبر اكتوبر نونبر دجنبر ابريل هوّا شّهر رّابع ف تّقويم لݣريݣوري، ؤ مرتابط ب فصل رّبيع ف نّص شّمالي د لارض، ؤ ب فصل لخريف ف نّص لجانوبي د لارض، ؤ هوّا ضونك لموقابيل لفصلي ديال شهر اكتوبر. سّمية د ابريل واقيلا جات من لّاتينية لي كاتعني حلّ، فتح، ؤ تقدر تكون كاتشير ل لورد لي كيتّفتح ف هاد شّهر.
ماي

يناير فبراير مارس ابريل ماي يونيو يوليوز غشت شتنبر اكتوبر نونبر دجنبر ماي هوّا شّهر لخامس ف تّقويم لݣريݣوري، ؤ مرتابط ب فصل رّبيع ف نّص شّمالي د لارض، ؤ ب فصل لخريف ف نّص لجانوبي د لارض، ؤ هوّا ضونك لموقابيل لفصلي ديال شهر نونبر. 1 ماي ف لمغريب ؤ تقريبا ف لعالام كامل هوّا عيد شّغل ؤ كيكون نهار د لعطلة.
يونيو

يناير فبراير مارس ابريل ماي يونيو يوليوز غشت شتنبر اكتوبر نونبر دجنبر يونيو ؤلا جوان هوّا شّهر سّات ف تّقويم لݣريݣوري، ؤ مرتابط ب لبدية ديال فصل صّيف ف نّص شّمالي د لارض، ؤ ب فصل شّتا ف نّص لجانوبي د لارض، ؤ هوّا ضونك لموقابيل لفصلي ديال شهر دجنبر. هاد شّهر تسما على يونو رّبة رّومانية ديال لخصوبة ؤ لولادة.
يوليوز

يناير فبراير مارس ابريل ماي يونيو يوليوز غشت شتنبر اكتوبر نونبر دجنبر يوليوز هوّا شّهر سّابع ف تّقويم لݣريݣوري، ؤ مرتابط ب فصل صّيف ف نّص شّمالي د لارض، ؤ ب فصل شّتا ف نّص لجانوبي د لارض، ؤ هوّا ضونك لموقابيل لفصلي ديال شهر يناير. يوليوز تسما على جّينيرال ؤ سّياسي رّوماني يوليوس قيصر. سّمية لقديمة ديالو كانت (كوينتيليس) لي كاتشير ل تّرتيب لخامس ديالو ف تّقويم رّوماني.
غشت

يناير فبراير مارس ابريل ماي يونيو يوليوز غشت شتنبر اكتوبر نونبر دجنبر غشت هوّا شّهر تّامن ف تّقويم لݣريݣوري، ؤ مرتابط ب فصل صّيف ف نّص شّمالي د لارض، ؤ ب فصل شّتا ف نّص لجانوبي د لارض، ؤ هوّا ضونك لموقابيل لفصلي ديال شهر فبراير. غشت تبدلات سميتو ف عام 8 قبل لميلاد، على اوݣوستوس قيصر اول امبراطور روماني. قبل من داكشي كانت سميتو لي كاتشير ل تّرتيب سّادس ديالو ف تّقويم رّوماني.
شتنبر

يناير فبراير مارس ابريل ماي يونيو يوليوز غشت شتنبر اكتوبر نونبر دجنبر شتنبر ؤلا سيپطومبر هوّا شّهر تّاسع ف تّقويم لݣريݣوري، ؤ مرتابط ب لبدية د لخريف ف نّص شّمالي د لارض، ؤ ب فصل رّبيع ف نّص لجانوبي د لارض، ؤ هوّا ضونك لموقابيل لفصلي ديال شهر مارس. كلمت شتنبر ؤلا سيپطومبر جات من لّاتينية، لي كاتعني "سبعة" ؤ كانت كاتمتّل تّرتيب ديال هاد شّهر ف تّقويم رّوماني لي كان كيبدا ف مارس.
أكتوبر

يناير فبراير مارس ابريل ماي يونيو يوليوز غشت شتنبر اكتوبر نونبر دجنبر اكتوبر ؤلا كتوبر هوّا شّهر لعاشر ف تّقويم لݣريݣوري، ؤ مرتابط ب لخريف ف نّص شّمالي د لارض، ؤ ب فصل رّبيع ف نّص لجانوبي د لارض، ؤ هوّا ضونك لموقابيل لفصلي ديال شهر ابريل. شهر اكتوبر جات سميتو من لّاتينية لي كاتعني "تمنية"، ؤ كاتشير ل تّرتيب ديال هاد شّهر ف تّقويم رّوماني لقديم لي كان كيبدا ف مارس.
نونبر

يناير فبراير مارس ابريل ماي يونيو يوليوز غشت شتنبر اكتوبر نونبر دجنبر نونبر ؤلا نوڤومبر هوّا شّهر لحاضش ف تّقويم لݣريݣوري، ؤ مرتابط ب لخريف ف نّص شّمالي د لارض، ؤ ب فصل رّبيع ف نّص لجانوبي د لارض، ؤ هوّا ضونك لموقابيل لفصلي ديال شهر ماي. شهر نونبر جات سميتو من لّاتينية لي كاتعني "تسعود"، ؤ كاتشير ل تّرتيب ديال هاد شّهر ف تّقويم رّوماني لقديم لي كان كيبدا ف مارس.
2

جوج ؤلا نمرة جوج ؤلا لعاداد جوج (رّمز ف نّماري لغبارية 2) هوّا نمرة ؤ عاداد ؤ كونصيپط مْتجرّد كيقابل لمفهوم لفلسافي ؤ دّياني د دّوالية ؤلا جّوجية. جوج هوّا اصغر عاداد لولي ؤ لعاداد لّولي لواحيد لي جوجي. 2 جا مورا 1 ؤ قبل 3. ف دّاريجة. لاصل د سّمية. كلمة "جوج" جات من لعربية "زوج" (نوطق "زاوج") بمعنى "كوپل". كلمة "جوج" كاتولي "تنين" ملي كيتزادو لعشرات (متلا ف "تنين ؤ عشرين")، ولاكين عادتن ماكاتخدّمش هاد لكلمة بوحدها ف لمغريب. صّيغة تّرتيبية د جوج هيا "جاوج" (ب ترقيق جّيم، باش ماتّخالطش معا طير جّاوج) ؤلا "تاني". فوق("formula_1"، "formula_7"، "formula_1") = فوق("formula_1"، (formula_10)، "2") formula_11
3

تلاتة ؤلا نمرة تلاتة ؤلا لعاداد تلاتة (رّمز ف نّماري لغبارية 3) هوّا نمرة ؤ عاداد جا مورا 2 ؤ قبل 4. ؤ هوّا كونصيپط مْتجرّد كيقابل لمفهوم دّياني د تّالوتية. تلاتة هوّا اصغر عاداد لولي فردي. تلاتة هوا لعاداد لّولي لواحيد لي جا قبل من عاداد مربع (4).
مهاجم (كورة)

لمهاجم ولّا لاطاك (بالنݣليزية: Forward) هو كوايري موهيم فالتشكيلة دلفرقة فماطش ديال لكورة. هاد لكوايري كايقصّر قبالة لݣول ديال لفرقة لوخرة وكايقلّب على كيفاش وكايحاول يماركي بيت. لمهاجمين كايماركيو بيوتة كتر من اللعّابة لوخرين د لفرقة حيتاش ماعندهومش مسؤوليات زايدين بحال الديفاع لكتير. كايكونو غاليبا مابين واحد وتلاتة ديال لمهاجمين ف التشكيلات الجداد، بحال التشكيلة لمعروفة 1-2-3-4 اللي كايكون فيها مهاجم واحد. التشكيلات اللي مامعروفينش بزاف يقدر يكون فيهوم كتر من تلاتة ديال لمهاجمين، اولا مايكونوش ݣاع.